Document ID: 32006R0313

KOMISIJOS REGLAMENTAS (EB) Nr. 313/2006
2006 m. vasario 22 d.
dėl nuolatinio konkurso Graikijos intervencinės agentūros turimų žaliavinių ryžių perpardavimui vidaus rinkoje paskelbimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1), ypač į jo 7 straipsnio 4 ir 5 dalis,
kadangi:
(1)
Komisijos reglamentas (EEB) Nr. 75/91 (2) nustatė intervencinių agentūrų turimų žaliavinių ryžių pardavimo tvarką ir sąlygas.
(2)
Atsižvelgiant į padėtį Bendrijos ryžių rinkoje, tikslinga paskelbti nuolatinį konkursą maždaug 34 611 tonų žaliavinių ryžių, kuriuos sukaupė Graikijos intervencinė agentūra, pardavimui vidaus rinkoje.
(3)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamente (EEB) Nr. 75/91 nustatytomis sąlygomis Graikijos intervencinė agentūra skelbia atvirą konkursą dėl jos saugomų žaliavinių ryžių kiekio, nurodyto šio reglamento priede, pardavimo vidaus rinkoje.
2 straipsnis
1. Pasiūlymai pirmajam atviram daliniam konkursui teikiami nuo 2006 m. kovo 8 d.
2. Pasiūlymai paskutiniajam atviram daliniui konkursui teikiami iki 2006 m. birželio 28 d.
3. Pasiūlymai turi būti pateikti Graikijos intervencinei agentūrai:
OPEKEPE
Acharnon Street 241
GR-10446 Athènes
Tel. (30-210) 212 48 46 ir 212 47 88
Faksas (30-210) 212 47 91
3 straipsnis
Nukrypstant nuo Reglamento (EEB) Nr. 75/91 19 straipsnio, vėliausiai antradienį po galutinio pasiūlymų pateikimo termino pabaigos, Graikijos intervencinė agentūra praneša Komisijai apie parduotų partijų vidutines kainas ir kiekius, prireikus jas sugrupuojant.
4 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 22 d.

Labels: 3
18
17